stanford-oval/wikipedia huggingface dataset:
María Farantoúri
Elämä ja ura > Kunnianosoitukset

Vuonna 2004 Kreikan silloinen presidentti Konstantínos Stefanópoulos myönsi Farantoúrille Feniksin ritarikunnan kultaisen ansioristin työstään kreikkalaisen musiikin edistämisestä. Ranskalaislehti Le Monde kutsui Farantoúria "Välimeren Joan Baeziksi" ja brittiläinen The Guardian kertoi arvostelussaan Farantoúrin äänen olevan "lahja Olympoksen jumalilta".
| 0 | 1 | 2 |
| --- | --- | --- |
| ” | Minulle Kreikka on María Farantoúri. Juuri tällaisen olen kuvitellut jumalatar Heran olevan; vahva, puhdas ja valpas. En ole koskaan kokenut kenenkään toisen artistin pystyneen tuottamaan minulle vastaavaa jumalallisuuden tunnetta." | ” |
– François Mitterrand
Lokakuussa 2014 Farantoúri vastaanotti San Remossa, Italiassa laulaja Luigi Tencon kunniaksi perustetun palkinnon, Premio Tencon. Palkinto myönnettiin Farantoúrille tunnustuksena kreikkalaisen musiikin levittämisestä maan rajojen ulkopuolella. Palkinto on myönnetty aikaisemmin muun muassa Leonard Cohenille, Cesaria Evoralle sekä Joni Mitchellille.
Syyskuussa 2017 Farantoúri palkittiin kansainvälisellä Liber Press -palkinnolla Gironassa, Kataloniassa. Palkinto myönnettiin hänen "vertaansa vailla olevasta äänestään ja tulkinnastaan".
Yhdysvaltalainen jazzmuusikko Nels Cline on omistanut Farantoúrille Angelica-albumillaan kappaleen ”Maria Alone (for Maria Farandouri)”.
Elämä ja ura > Yksityiselämä

Pasok
Farantoúrin puoliso on Pasok-puolueen poliitikko Tilémachos Chytíris. Farantoúri tapasi Chytírisin ollessaan diktatuurin aikana Italiassa maanpaossa. Heillä on vuonna 1985 syntynyt poika, Stéfanos, joka asuu New Yorkissa ja on niin ikään muusikko. Theodorákiksen maailmankiertueella 1970-luvulla Farantoúri ystävystyi suomalaislaulaja Arja Saijonmaan kanssa.
Sotilasjuntan aikaan Farantoúri asui enimmäkseen Lontoossa, mutta etenkin 1970-luvun alussa, maailmankiertueen aikaan myös Pariisissa. Nykyisin hän asuu Ateenassa.
Poliittinen toiminta

Sotilasjuntan aikaan Farantoúri muutti useiden kreikkalaisten tavoin maastaan pois vastalauseena diktatuurille. Kotimaassaan tiukasti kielletyn Theodorákiksen musiikin avulla hän toi esille maanmiestensä kärsimyksen ja antoi näkyvyyttä Kreikan tapahtumille. Hän onkin sanonut tuota aikaa ajaksi, jolloin ”artistien täytyi olla eturintamassa”. Hän saikin lauluillaan kansainvälistä huomiota.
Vuonna 1989 Farantoúri valittiin vaalikaudeksi Kreikan parlamenttiin sosialidemokraattisen Pasok-puolueen listoilta. Hän oli parlamentin jäsen vuosina 1989–1993. Tällöin hän työskenteli Melína Merkoúrin sekä Stávros Bénoksen kanssa kulttuuriasioissa. Farantoúri on tehnyt työtä myös demokratian ja ihmisoikeuksien puolestapuhujana ja on esimerkiksi tavannut naisten oikeuksien agendalla iranilaisen Maryam Rajavin, joka on toinen Kansan mujahedin -järjestön johtajista. Farantoúri pitää itseään kuitenkin ensisijaisesti taiteilijana, ei poliitikkona. Albumillaan Maria Farantouri Sings Taner Akyol hän ottaa kantaa kurdien asemaan Turkissa.
Musiikillinen tyyli

| 0 | 1 | 2 |
| --- | --- | --- |
| ” | Tunsin ensimmäisistä nuoteista lähtien valtavaa ihmisluonnon voimaa ja syvyyttä hänen laulussaan. Hän on tämän päivän ihme, joka nousee ylös sivilisaation raunioista – Universumin Äiti. | ” |
– Charles Lloyd
Farantoúri tunnetaan yleisesti raskaasta, sävyltään tummasta, eeppisestä äänestään. Hänen musiikillinen skaalansa on hyvin vaihteleva. Hän on laulanut uransa aikana niin kreikankielisiä vastarintalauluja kuin myös George Gershwinin ja Charles Lloydin amerikkalaista jazzia. Uran alkuvaihdessa sotilasjuntan aikana hänen ääntään pidettiin suorastaan Kreikan vastarintaliikkeen vertauskuvana. Theodorákiksen laulut vaihtelivat eeppisistä suurteoksista (Canto General) rock-tyylisiin poliittisiin lauluihin (”To sfageío (Teurastamo)”) sekä melodisiin laulelmiin (”Sto perigiáli to kryfó (Salaisella rannalla)”).[lähde? ]
Ääninäyte
Näyte María Farantoúrin kappaleesta .
Äänitiedostojen kuunteluohjeet
Maailmanmusiikkia Farantoúri levytti ensimmäisen kerran levyllään Tragoúdia diamartyrías apó ólo ton kósmo, johon oli koottu aikakauden suosittuja, etenkin latinalaisamerikkalaisia nueva cancion -liikkeen lauluja sekä negrospirituaaleja. Farantoúri on tehnyt useita levyjä kreikkalaista éntechno-taidemusiikkia käyttäen. Tämä musiikki on orkesterijohtoista taidemusiikkia, jossa laadukas teksti ja melodisuus ovat keskeisessä osassa.
Monet kriitikot ovat kehuneet Farantoúrin äänen voimakkuutta, melodisuutta sekä tunnepitoisuutta. Kriitikko Paul Lloyd sanoo australialaisessa The Advertiser -lehdessä Farantoúrin ääntä "jännittäväksi, kauniiksi, vaikuttavaksi ja koskettavaksi". Toimittaja ja kirjailija Edward W. Batchelder taas kirjoittaa: "jos Delacroix'n maalauksella Vapaus johtaa kansaa olisi ääni, se kuulostaisi kutakuinkin samalta kuin Farantoúrin altto — se soi kirkkaana ja puhtaana, on tietyllä tavalla kannustava ja tummasävyinen ja sisältää syvää viisautta". Kriitikko Mylène Rizzi on puolestaan kirjoittanut Galerie-lehdessä, että ”Maríalle on suotu ääni ja uskomaton karisma, ja hän yhdistää niitä pettämättömään vaatimattomuuteen, lämpöön ja silkkaan ystävällisyyteen, myös ylivoimaisen koskettavaan vilpittömyyteen”.
Albumit

| 0 | 1 | 2 |
| --- | --- | --- |
|  I balánta tou Mauthausen (1966)  Énas ómiros (1967)  Pnevmatikó emvatírio (1970)  Katástasi poliorkías (1970)  Theodorákis diefthýnei Theodoráki 2 (1971)  Theodorakis Songs of Freedom «Romancero Gitano» (1971)  Míkis Theodorákis & María Farantoúri (1971)  Greek popular music (1974)  Arkadía 6 & 8 (1974)  I Elláda tou Míki Theodoráki (1974)  O ílios kai o chrónos (1974)  I megáli agrýpnia (1975)  Canto General (1975)  Ta négrika (1975)  Tragoúdia diamartyrías apó ólo ton kósmo (1977)  Farantouri sings Bertolt Brecht (1979)  I geitoniés tou kósmou (1979)  Maria Farantouri Live (1979)  |  Lieder aus Griechenland (1979)  I agápi eínai o fóvos (1980)  Canto General (1981)  O epivátis (1981)  I María Farantoúri tragoudá Livaneli (1982)  Maria Farantouri Söylüyor (1984)  I María Farantoúri sto Olympiá (1985)  Skoteiní mitéra (1988)  The Very Best of Maria Farandouri (1990)  17 Songs (1991)  I veatríki stin Odó Midén (1994)  I María Farantoúri tragoudá Lucio Dalla (1995)  Poetica (1996)  Arkadies 1, 7 & 8 (1997)  Ásmata (1998)  Serenátes (1998)  O ílios kai o chrónos (1999)  I tríti pórta (2000)  Nostalgia (2000)  Énas aiónas ellinikó tragoúdi (2001)  |  Oi megalýteres epitychíes tis (2001)  Tou fengarioú ta páthi (2002)  I María Farantoúri tragoudá Míki Theodoráki (2004)  The poetry in Hellenic music (2003)  Mosaic (2004)  I mními tou neroú (2005)  I María Farantoúri tragoudá Máno Chatzidáki (2006)  Erimiá (2006)  Way Home (2007)  Sings George Gershwin (2007)  Odýsseia (2007)  Mýthoi gynaikón (2008)  Afiéroma ston Míki Theodoráki (2009)  Maria Farantouri Sings Taner Akyol (2011)  Athens Concert (2011)  Chtes árchisa na tragoudó (2014)  Beyond the Borders (2018)  |
Aiheesta muualla

Kuvia tai muita tiedostoja aiheesta María Farantoúri Wikimedia Commonsissa
Arja Saijonmaa, María Fantoúri ja Míkis Theodorákis vuonna 1972.
Farantoúri (vas.) esiintymässä Míkis Theodorákiksen kanssa 1970-luvulla.
Farantoúri ja Zülfü Livaneli konsertoimassa vuonna 2012.
Nokia N85

| Nokia N85 |
| --- | --- |

Julkaistu:  lokakuu 2008
Käyttöverkot:  GSM 850/900/1800/1900, HSDPA 900/1900/2100
Mitat:  103 × 50 × 16 mm
Paino:  128 g
Näytön kuvatarkkuus:  240 × 320 pikseliä
Värien lukumäärä:  16 miljoonaa
Muisti:  sisäinen 74 Mt, MicroSD-muistikorttipaikka (tuki 8 Gt asti) mukana 8 Gt muistikortti
Kamera:  5 MP (2 592 × 1 944) LED-salamalla, Carl Zeiss-optiikalla ja automaattisella tarkennuksella
Radio:  kyllä
Musiikkisoitin:  kyllä
Valmiusaika:  noin 363 h (2G), 363 h (3G)
Puheaika:  noin 6 h 50 min (2G), 4 h 30 min (3G)
Käyttöjärjestelmä:  Symbian OS 9.3, S60
Tiedonsiirto:  EDGE, EGPRS, WCDMA
Liitännät:  Bluetooth 2.0, WLAN, MicroUSB 2.0
Infobox OKNimi-testi OK: 
Nokia N85 on Nokian valmistama älypuhelin. Laite toimii sekä GSM- että 3G-verkoissa. Laitteessa on 5 megapikselin pääkamera, jossa on LED-salama.
Ominaisuudet

ennakoiva tekstinsyöttö
äänikomennot
TV-ulostulo
väri: kupari, musta
Aiheesta muualla

Käyttöohjeet (Arkistoitu – Internet Archive)
Nokia N85 - Tuki
Nokia N78

| Nokia N78 |
| --- | --- |

Julkaistu:  helmikuu 2008
Käyttöverkot:  GSM 850/900/1800/1900, HSDPA 900/2100
Mitat:  113 × 49 × 15,1 mm
Paino:  101,8 g
Näytön kuvatarkkuus:  240 × 320 pikseliä
Värien lukumäärä:  256 000
Muisti:  sisäinen 76 Mt, 96 Mt keskusmuisti, muistikorttipaikka
Kamera:  3,15 MP (2 048 × 1 536) LED-salamalla, Carl Zeiss -optiikalla, 480p videokuvaus 15 kuvaa sekunnissa
Radio:  kyllä
Musiikkisoitin:  kyllä
Valmiusaika:  noin 320 h (2G), 312 h (3G)
Puheaika:  noin 4 h 20 min (2G), 3 h 10 min (3G)
Käyttöjärjestelmä:  Symbian OS, S60
Tiedonsiirto:  EDGE, EGPRS, WCDMA
Liitännät:  Bluetooth 2.0, WLAN, MicroUSB 2.0
Infobox OKNimi-testi OK: 
Nokia N78 on Nokian helmikuussa 2008 julkaisema älypuhelin. Laite toimii sekä gsm- että 3G-verkoissa. Laitteessa on 3,15 megapikselin pääkamera, jossa on LED-salama ja Carl Zeiss -optiikka.
Ominaisuudet

ennakoiva tekstinsyöttö, äänikomennot, kuvan/videonmuokkausohjelma
värit: ruskea, valkoinen, musta
Aiheesta muualla

Käyttöohjeet[vanhentunut linkki]
Nokia N78 - Tuki
Nokia N86 8MP

| Nokia N86 8MP |
| --- | --- |

Julkaistu:  kesäkuu 2009
Käyttöverkot:  GSM 850/900/1800/1900, HSDPA 900/2100
Mitat:  103,4 × 51,4 × 16,5 mm
Paino:  149 g
Näytön kuvatarkkuus:  240 × 320 pikseliä
Värien lukumäärä:  16 miljoonaa
Muisti:  sisäinen 8 Gt, MicroSD-muistikorttipaikka (tuki 16 Gt asti)
Kamera:  8 MP (3 264 × 2 448) LED-salamalla, Carl Zeiss-optiikalla ja automaattisella tarkennuksella
Radio:  kyllä
Musiikkisoitin:  kyllä
Valmiusaika:  noin 312 h (2G), 264 h (3G)
Puheaika:  noin 6 h 18 min (2G), 3 h 54 min (3G)
Käyttöjärjestelmä:  Symbian OS v9.3, S60
Tiedonsiirto:  EDGE, EGPRS, WCDMA
Liitännät:  Bluetooth 2.0, WLAN, MicroUSB 2.0
Infobox OKNimi-testi OK: 
Nokia N86 8MP on Nokian valmistama älypuhelin, joka julkaistiin helmikuussa 2009. Markkinoille puhelin tuli saman vuoden kesäkuussa. Laitteessa on 8 megapikselin pääkamera, jossa on LED-salama, Carl Zeiss-optiikka ja automaattinen tarkennus
Ominaisuudet

ennakoiva tekstinsyöttö
äänimuistiinpanot
TV-ulostulo
Seisontatuki
väri: indigonsininen, valkoinen
Aiheesta muualla

Käyttöohjeet (Arkistoitu – Internet Archive)
Nokia N86 8MP - Tuki
Nicola Beer

| Nicola Beer |
| --- | --- |

Euroopan parlamentin jäsen
 2.7.2019–  
FDP:n puoluesihteeri
 7.12.2013 – 26.4.2019  
Johtaja:  Christian Lindner
Edeltäjä:  Patrick Döring
Seuraaja:  Linda Teuteberg
Saksan liittopäivien edustaja
 24.10.2017 – 30.6.2019  
Hessenin maapäivien edustaja
 1999–2009 2014–2017  
Henkilötiedot
Syntynyt: 23. tammikuuta 1970 (ikä 54)  Wiesbaden, Hesse, Länsi-Saksa
Puoliso:  Volker Stein (–2001) Jürgen Illing (vih. 2018)
Lapset:  2
Tiedot
Puolue:  : FDP : Alde
Tutkinnot:  Frankfurtin yliopisto
Uskonto:  luterilaisuus
Aiheesta muualla
Kotisivu
Nicola Beer (s. 23. tammikuuta 1970) on saksalainen poliitikko, joka on toiminut vuodesta 2019 alkaen Euroopan parlamentin edustajana. Hän edustaa vapaa vapaata demokraattista puoluetta (FDP).
Tausta ja yksityiselämä

Beer kävi lukion saksaksi ja ranskaksi. Tämän jälkeen hän työskenteli pankissa vuoteen 1991 asti, kunnes alkoi opiskelemaan oikeustiedettä. Beer valmistui Frankfurtin yliopistosta vuonna 1999 ja toimi sen jälkeen juristina vuoteen 2009 asti.
Beer oli naimissa Volker Steinin kanssa vuoteen 2001 asti. Parilla on kaksospojat.. Vuodesta 2018 lähtien Beer on ollut naimisissa Jürgen Illingin kanssa.
Uskonnolliselta vakaumukseltaan Beer on luterilainen.
Vuonna 2011 Beer aloitti Max Planck -seuran alaisuudessa toimivan Euroopan oikeushistoriallisen instituutin edunvalvonnasta vastaavan komitean jäsenenä.
Poliittinen ura

Beer liittyi FDP:n nuorisojärjestöön vuonna 1988 asuessaan Frankfurtissa. Hänet valittiin Hessenin osavaltion parlamenttiin vuonna 1999. Vuosina 2009–2014 hän toimi osavaltion maapäivien hallituksessa..
Vuonna 2013 Beer aloitti FDP:n puoluesihteerinä. Tätä ennen hän toimi Hessenin osavaltion kulttuuriministerinä, mutta menetti asemansa hallituksen menetettyä enemmistön tukensa maapäivillä.. Puoluesihteerin virka kesti vuoteen 2019 saakka, jolloin Beer nousi EU-parlamenttiin.
Euroopan parlamentissa Beerin FDP-puolue kuuluu Renew Europe -ryhmään. EU-vaalien 2019 yhteydessä Beer oli puolueensa kärkiehdokas. Hänet valittiin EU-parlamenttiin puolueensa äänikuningattarena ja hänen tilalleen liittopäiväedustajaksi nousi Peter Heidt. Parlamentissa hän istuu ITRE-valiokunnassa, jonka vastuulla ovat teollisuus, tutkimus ja energia.
Galleria

Beer kampanjoimassa vuonna 2013
Beer puoluetoverinsa Michael Theurerin vuonna 2015
Beer (sinisessä takissa) FDP:n vaalitilaisuudessa Kasselissa vuonna 2017
Aiheesta muualla

Kuvia tai muita tiedostoja aiheesta Nicola Beer Wikimedia Commonsissa
Nicola Beer Euroopan parlamentin jäsenet. Euroopan parlamentti.
Norjan kaivosmuseo

| Norjan kaivosmuseo Norsk Bergverksmuseum |
| --- | --- |


Tyyppi:  kaivosmuseo
Osoite:  Hyttegata 3
Sijainti:  Kongsberg, Norja
Perustettu:  1945
Kotisivut:  https://norskbergverksmuseum.no/
Koordinaatit:  59°39′58″N, 9°39′04″E
 fiNorjan kaivosmuseo 
   
Norjan kaivosmuseo (norj. Norsk Bergverksmuseum) on Norjan Kongsbergissa sijaitseva kaivostoiminnan historiaa esittelevä museo entisen hopeakaivoksen alueella. Museo avattiin yleisölle vuonna 1945. Kaivosten sisällä on mahdollisuus vierailla kesäisin kaivosjunan kyydissä, lisäksi museossa on näyttelyitä.
Aiheesta muualla

Kuvia tai muita tiedostoja aiheesta Norjan kaivosmuseo Wikimedia Commonsissa
Notopterinae

| Notopterinae |
| --- | --- |
 Pronssiteräkala (Notopterus notopterus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Arapaimakalat Osteoglossiformes
Heimo::  Teräkalat Notopteridae
Alaheimo::  Notopterinae  Bleeker, 1851
Suvut
 Notopterus  Chitala 
Infobox OKNimi-testi OK: 
Notopterinae on toinen teräkalojen (Notopteridae) kalaheimon alaheimoista. Siihen kuuluu kaksi sukua,  Notopterus ja Chitala, joissa on yhteensä seitsemän lajia. Niitä tavataan ainoastaan Aasiasta.
Luettelo Jean Sibeliuksen teoksista

Jean Sibelius.
Luettelo Jean Sibeliuksen opusnumeroiduista teoksista.
Heikki Poroilan kokoama yhtenäistetty luettelo sisältää 116 opusnumeroa sekä 225 ns. JS-numeroitua teosta (Fabian Dahlströmin teosluettelon mukaan) ja 51 teosta, luonnosta tai katkelmaa, joilla ei ole kumpaakaan numeroa.
Kirjallisuutta

Dahlström, Fabian: Jean Sibelius: Thematisch-bibliographisches Verzeichnis seiner Werke.  Wiesbaden:  Breitkopf & Härtel, 2003.  ISBN 3-7651-0333-0.
North Vancouver (kunta)

| North Vancouver (District of North Vancouver) |
| --- | --- |
 lippu

 North Vancouver
 Koordinaatit: 49°18′0″N, 123°1′0″W 
Valtio:   Kanada
Provinssi:  Brittiläinen Kolumbia
Perustettu:  1891
Hallinto:  
 – Asutustyyppi:  Piirikunta
 – Pormestari:  Richard Walton
Pinta-ala:  
 – Kokonaispinta-ala:  160.67 km²
Korkeus:  0 – 1 737 m
Väkiluku (2006):  82,562
 – Väestötiheys:  513.9 as./km²
Aikavyöhyke:  UTC-8
 – Kesäaika:  UTC-7
Suuntanumero(t):  604, 778
 
 Kunnan kotisivut 
Infobox OKVirheellinen NIMI-arvo: 
North Vancouver on 82 562 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen ja ympäröi samannimistä itsenäistä kaupunkia länsi-, pohjois- ja itäpuolilta.
Historia

Satoja vuosia ennen eurooppalaisten saapumista alueella asui salish-intiaaneihin kuuluvia sḵwx̱wú7mesh-, musqueam- ja tsleil-waututh-intiaaneja.
Vuonna 1791 espanjalainen tutkimusmatkailija José María Narváez löysi ensimmäisenä eurooppalaisena Point Atkinsonin (joka nykyisin tunnetaan Lighthouse Parkin nimellä), Vancouverin rannikolla. Brittiläinen tutkimusmatkailija George Vancouver espanjalaiskapteenien Cayetano Valdezin ja Dionisio Gallianon kanssa purjehtivat ensimmäisinä eurooppalaisina Burrard salmen lävitse tutkiakseen ja kartoittaakseen aluetta.
Vuoden 1863 kesäkuussa käynnistettiin alueen ensimmäinen "Pioneer Mills" -saha, joka kuitenkin ajautui konkurssin partaalle. Julkisessa huutokaupassa sen sai haltuunsa John Oscar Smith, ja antoi sille uuden nimen, Burrard Inlet Mills. Vain kaksi vuotta myöhemmin saha vaihtoi jälleen omistajaa, kun Sewell Prescott Moodyn osti sen. Sahan aluetta alettiin kutsua jatkossa nimellä "Moodyville".
Vuonna 1890 alueella asui noin 100 asukasta. Asukkaat anoivat Brittiläisen Kolumbian varakuvernööriä perustamaan Burrardin salmen pohjoispuolelle itsenäisen kunnan. Kuvernööri myönsi luvan seuraavana vuonna. Uusi kunta sai nimekseen "North Vancouver". Moodyville ei kuulunut uuteen kuntaan omistajiensa pyynnöstä vaan oli itsenäinen alue. Vuonna 1907 Lonsdale ja läheiset alueet irtautuivat kunnasta ja muodostivat uuden North Vancouverin kaupungin, johon liitettiin myös entinen Moodyville. Vuonna 1912 kunnasta lohkottiin West Vancouverin kunta omaksi itsenäiseki alueekseen.
Aiheesta muualla

Kuvia tai muita tiedostoja aiheesta North Vancouver (kunta) Wikimedia Commonsissa
Normiavaruus

Normiavaruus on matematiikassa lineaariavaruus, joka on varustettu normilla. Normi on matemaattinen yleistys kaksi- tai kolmiulotteisten Euklidisten avaruuksien intuitiivisesta pituuden käsitteestä, ja siten normiavaruuden yhteydessä voidaan puhua vektorien pituudesta tai koosta (jotka siis ovat  kyseisten  vektorien normeja), sekä niiden välisestä etäisyydestä. Tarpeen mukaan tietyn lineaariavaruuden voi varustaa erilaisilla normeilla, ja siksi normiavaruuden määrittämiseksi täytyykin esittää pari  (V,||\cdot ||), missä  V on lineaariavaruus ja  ||\cdot || normi. Itseisarvo  |\cdot | on erikoistapaus normista, ja myös itseisarvoa vastaavaa merkintää käytetään joistakin normeista. Jos normi on asiayhteydestä selvä, tai sen valinta ei ole tärkeää, voidaan se jättää mainitsematta.
Normiavaruudessa voidaan kahden vektorin  X ja  Y välinen etäisyys määritellä  normiksi  ||X-Y||.
Sanotaan, että kaksi normia || \cdot ||1 ja || \cdot ||2 lineaariavaruudessa  V ovat
ekvivalentteja, jos on olemassa positiiviset reaaliluvut   C ja  D, joilla yhtälö
toteutuu kaikilla lineaariavaruuden  V vektoreilla  X.
Kirjallisuutta

Jalava, Väinö: Moderni analyysi I.  (15)  Tampere:  TTKK, 1976.  ISBN 951-720-223-7.
New Politics (yhtye)

| New Politics |
| --- | --- |
 New Politics vuonna 2010. Vasemmalta: Søren Hansen, Louis Vecchio, David Boyd
Tiedot
Toiminnassa:  2009–
Tyylilaji:  vaihtoehtorock, pop-punk, dance-rock
Kotipaikka:   Kööpenhamina, Tanska
Laulukieli:  englanti
Jäsenet:  David Boyd   Søren Hansen   Louis Vecchio  
Entiset jäsenet:  Poul Amaliel  
Levy-yhtiö:  RCA Records  
Aiheesta muualla
Kotisivut
Infobox OKNimi-testi OK: 
New Politics on tanskalainen vaihtoehtorockyhtye Kööpenhaminasta. Sen ovat perustaneet David Boyd, Søren Hansen ja Louis Vecchio. Sen musiikkityyliä kuvataan punk rockiksi, popiksi ja sähköisesti tuotetuksi tanssirockiksi.
Jäsenet

David Boyd – laulu
Søren Hansen – kitara, bassokitara, laulu, kosketinsoitin, piano, musiikkiohjelmointi
Louis Vecchio – rummut, lyömäsoittimet, taustalaulu
Jäsenet > Entiset jäsenet

Poul Amaliel – rummut, lyömäsoittimet, bassokitara, taustalaulu
Diskografia > Albumit

New Politics (2010,  RCA Records)
A Bad Girl in Harlem (2013,  RCA Records)
Vikings (2015,  Decaydance Records)
Lost In Translation (2017,  Decaydance Records)
An Invitation to an Alternate Reality (2019,  Big Noise Music Group)
Aiheesta muualla

Yhtyeen kotisivu
Norjan ja Yhdysvaltain suhteet

Norjan ja Yhdysvaltain sijainti.   Norja  Yhdysvallat
Norjan ja Yhdysvaltain suhteilla tarkoitetaan Amerikan yhdysvaltojen ja Norjan kuningaskunnan kahdenvälisiä suhteita. Yhdysvalloilla on suurlähetystö Oslossa ja Norjalla on Washington DC:ssä. Molemmat valtiot kuuluvat Natoon ja Taloudellisen yhteistyön ja kehityksen järjestöön. Maat solmivat diplomaatiset suhteet vuonna 1905, jolloin Norja irtautui Ruotsin ja Norjan yhdistyneistä kuningaskunnista.
Vuonna 2015 tehdyn U.S. Global Leadership -raportin mukaan 53 prosenttia norjalaisista hyväksyi Yhdysvaltain globaalin johtajuuden. 35 prosenttia olivat sitä vastaan ja 12 prosenttia eivät osanneet sanoa.
Aiheesta muualla

Kuvia tai muita tiedostoja aiheesta Norjan ja Yhdysvaltain suhteet Wikimedia Commonsissa
New Protection

| New Protection Ride the Sky |
| --- | --- | --- |

Studioalbumin tiedot
 Äänitetty : Zinkens-Studio, Tukholma
 Julkaistu: 2007
 Tuottaja(t): Benny Jansson, Uli Kusch, Bjørn Jansson
 Tyylilaji: power metal progressiivinen metalli
 Kesto: 50.10
 Levy-yhtiö: Nuclear Blast
New Protection on power metal -yhtye Ride the Skyn ainoa studioalbumi. Se julkaistiin vuonna 2007 Nuclear Blastin kautta.
Kappaleet

New Protection – 3.20
A Smile from Heaven’s Eye – 4.17
Silent War – 4.33
The Prince of Darkness – 5.19
Break The Chain – 4.31
Corroded Dreams – 3.51
The End of Day – 4.12
Far Beyond the Stars – 4.18
Black Cloud – 3.37
Endless – 3.05
Heaven Only Knows – 3.43
A Crack in the Wall – 5.17
Make the Spirit Burn (Rajoitetun version bonuskappale)
Trail of Fame (Japanin bonuskappale)
Kokoonpano

Bjørn Jansson – laulu
Benny Jansson – kitara, taustalaulu
Mathias Garnås – basso
Uli Kusch – rummut
Kaspar Dahlqvist – koskettimet
Arvostelut

Allmusic:
Imperiumi: 8/10
Aiheesta muualla

New Protection Discogsissa. (englanniksi)
Albumi New Protection Encyclopaedia Metallum -sivustolla (englanniksi)
Norjan ja Venäjän raja

Norjan ja Venäjän raja
Norjan rajapylväs vasemmalla ja Venäjän rajapylväs oikealla
Norjan ja Venäjän raja kulkee Suomen rajalta Muotkavaaralta Jäämereen Norjan Finnmarkin läänin ja Venäjän Petsamon alueen välissä. Maarajan pituus on 196 kilometriä ja lisäksi Varanginvuonossa on 23 kilometriä merirajaa. Koska vuosina 1920–1944 Petsamo oli Suomella, tuolloin Venäjällä ja Norjalla ei ollut yhteistä rajaa ja nykyinen niiden raja oli osa Suomen ja Norjan rajaa.
Raja on auki matkailijoita varten, mutta Venäjälle tarvitaan Venäjän viisumi.
Vuonna 2011 Venäjä otti käyttöön kokovuotisen kesäajan, mikä vei siihen, että osana vuodesta raja ylitettäessä kelloja piti siirtää kolme tuntia, mutta vuonna 2014 Venäjä otti käyttöön pysyvän talviajan. Näin ollen nykyisin Norjan ja Venäjän rajaa ylitettäessä on Norjan ollessa talviajassa kelloa siirrettävä kaksi tuntia ja Norjan ollessa kesäajassa yksi tunti.
Aiheesta muualla

Kuvia tai muita tiedostoja aiheesta Norjan ja Venäjän raja Wikimedia Commonsissa
Nampa

| Nampa |
| --- | --- |
 Nampan historiallinen kaupunginosa.

 Nampa
 Koordinaatit: 43°34′N, 116°34′W 
Valtio:  Yhdysvallat
Osavaltio:  Idaho
Piirikunta:  Canyon
Väkiluku (2010):  81 557
 
 www.cityofnampa.us 
Infobox OKVirheellinen NIMI-arvo: 
Nampa on kaupunki Yhdysvaltojen Idahon osavaltion lounaisosassa. Kaupunki on perustettu vuonna 1886 ja sen asukasluku oli vuoden 2010 väestönlaskennan mukaan 81 557.
Maantiede

Nampa sijaitsee Idahon osavaltion luonaisosassa Canyonin piirikunnassa Boisejoen laaksossa. Pohjoisessa kohoavat Kalliovuoriin kuuluvat Front Range -vuoret ja etelässä Owyhee-vuoret. Matkaa osavaltion pääkaupunki Boiseen on noin 25 kilometriä. Muutaman kilometrin päässä kaupungista kaakkoon sijaitsee Deer Flat National Wildlife Refuge -luonnonsuojelualue.
Paikallinen ilmasto on suhteellisen lauhkea koko vuoden ympäri. Talvisin lumisateet ovat harvinaisia ja lumipeite säilyy tavallisesti korkeintaan muutaman päivän.